Diari Oficial de la Generalitat Valenciana


Sumari del DOGV 3741, del 03-05-2000 (2000/2641)

RESOLUCIÓ de 3 d'abril de 2000, de la Conselleria d'Economia i Hisenda, per la qual s'autoritza determinada transferència de crèdit del capítol II al IV del programa 452.10, Biblioteques, Arxius i Promoció Editorial, per import de dos milions de pessetes (2.000.000 PTA). Expedient número 09.013/2000/035.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2641


Organisme emissor
:   Conselleria d'Economia i Hisenda

Tipus de document
:   Resolució

RESOLUCIÓ de 3 d'abril de 2000, de la Conselleria d'Economia i Hisenda, per la qual s'autoritza determinada transferència de crèdit del capítol II al IV del programa 452.10, Biblioteques, Arxius i Promoció Editorial, per import de dos milions de pessetes (2.000.000 PTA). Expedient número 09.013/2000/035. [2000/Q2641]
  
En l'annex de transferències corrents del programa 452.10, Biblioteques, Arxius i Promoció Editorial, s'inclou la línia de subvenció 313, «Distinció de la Generalitat Valenciana al mèrit cultural», dotada amb 43.941.927 de pessetes, i que té com a finalitat donar cobertura pressupostària al Decret 35/1986, de 10 de març, modificat pel Decret 25/1994, de 8 de febrer i el Decret 255/1997, de 8 d'octubre, pel qual es crea la Distinció de la Generalitat Valenciana al Mèrit Cultural per a distingir les persones físiques que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.
  
Aquest guardó comportarà una dotació econòmica de 2.000.000 de pessetes anuals, tindrà un caràcter personal i intransferible el gaudiment de la qual serà vitalici, i es començarà a percebre des de l'any següent a la seua concessió.
  
Amb caràcter ordinari es concediran un màxim de dues distincions, si bé el Decret 255/1997, preveu la possibilitat que amb caràcter excepcional, quan concórreguen motius especials justificats com cal, podran concedir-se fins a quatre anualment. En aquest sentit, el 8 d'octubre de 1999, el Govern Valencià, acordà pels decrets 179/1999, 180/1999 i 181/1999, concedir el guardó a tres persones, per la qual cosa la dotació de la línia 313 resulta insuficient, i s'haurà d'incrementar en 2.000.000 de pessetes, que es finançaran a càrrec del capítol II del mateix programa pressupostari.
  
En conseqüència, i en virtut del que disposen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana per l'exercici 2000, resolc:
  
Primer
  
S'autoritza la minoració de crèdit en l'aplicació pressupostària 54.40.337.29.6 per import de 2.000.000 de pessetes.
  
Segon
  
S'autoritza l'augment de crèdit en l'aplicació pressupostària 77.28.140.98.7 per import de 2.000.000 de pessetes.
  
Tercer
  
S'autoritza la modificació en l'annex de transferències corrents del programa 452.10, Biblioteques, Arxius i Promoció Editorial, de la línia de subvenció que es detalla a continuació:
  
Línia Descripció Augment
  
313 Distinció de la Generalitat Valenciana
  
 al Mèrit Cultural 2.000.000